Ab tak, "The 100" main...
Bellamy, ruko!
Isay jeenay ka haq nahin hai!
Nahin. Hum faisla nahin kartay ke kisay jeenay ka haq hai aur kisay nahin!
Hum usay yahaan say nikaal daitay hain.
Meray khayaal say hum nay shuruaat sahi say nahin ki,
lekin hamein saath rehnay ka koi raasta dhoondna hoga.
Tum nay aisi jang shuru ki hai jisay tum khatam karna nahin jaanti.
Darakht main Grounders hain.
Clarke, bhaago! Bhaago!
Jab tak tum apni deewaaron ke peechhay naa pohncho, mat rukna!
Jaao. Isay lejaao.
-Lincoln, nahin! -Jaao!
Agar hum pehlay say jang main nahin thay,
tou ab tou pakka hain.
Exodus ship?
Ruko. Kuch garbar hai.
Clarke ko yahaan nahin hona chaahiye.
Uss ki ammi iss kashti main thi.
Woh kuch sawaalaat ke jawaab dhoond rahi hai.
Tum uss ki madad karna chaahtay ho, mujhay Black Box dhoond dou,
ya hard drives, ya aisa kuch bhi jis say pata chalay
ke kashti kyun barbaad hui thi.
Dhiyaan se.
Pull par jo hua, uss keliye Grounder intiqaam lainay keliye aarahay hain,
bas waqt ka pata nahin.
Unn ki ghalti hai kya?
Nahin. Tumhaari ghalti hai.
Shaayed agar tum bandooqein naa laatay...
Agar hum bandooqein naa laatay, hum sab maaray jaatay.
Woh kyun aarahay hain, uss say ab koi farq nahin parta.
Hamein bas unn ke aanay keliye tayyaar rehna hai.
Ab hum akailay hain.
Clarke, ruko!
-Rocket fuel? -Hydrazine...
apnay nonsolid form main bohot naapaayedaar hota hai.
Agar yeh aag say mil jaaye...
Hum sab ka kaam tamaam.
Yahaan aag lagi hai!
Hamein ilaaqa khaali karna hoga.
Theek hai phir.
Saath chalna, idhar udhar nahin, hathiyaar hukm par hi chaleingay.
Hamein andhaira honay say pehlay waapis aana hoga.
Hello.
Abhi tak tumhaaray bhai ya kisi aur ka koi naam o nishaan nahin.
Hello. Mujhay koi farq nahin parta.
Jasper, hamein dobaara bataao.
-Haan bataao hamein. -Tum itnay sukoon main kaisay rehtay ho?
Main hoti tou khaufzada hoti.
Dar sirf tab aik masla hota hai, jab aap usay khud ko roknay dein, hai na?
Yeh uss ke khud ke alfaaz tak nahin. Yeh Finn nay kaha tha.
Main nay darakhton main Grounders ko daikha tha.
Main nay aaj tak aisa kuch mehsoos nahin kiya.
Main poori tarah say josh main aagaya.
Trigger khaincha aur dou Grounders mar gaye.
Josh main aagaya?
Poori tarah se patloon gheeli kardeen, kaho.
Aap ko tab tak pata nahin hota ke aap kis cheez ke banay hain,
jab tak aisa kuch nahin hota.
Jab aap ko maaloom hota hai ke ya tou maarna hai ya marna hai.
Jab aap ke aur talwaar ki nok ke darmiyaan aur kuch nahin hota.
Acha. Bas bohot hogaya.
Chalo bhi. Hamein iss ke mazay lainay dou.
-Hamein? -Daikho usay.
Woh larka sab ka hero hai.
Unhon nay hamein bara khaima tak dediya hai.
Kisi nay trip ke taar ke saath garbar kardi!
-Konsa taar? -Kya koi Grounder tha?
Mujhay kuch nahin dikh raha.
Pakka trip ka taar tha?
Mujhay kuch nahin dikh raha. Connor?
Kuch bhi nahin.
Kuch hila!
Wahaan, wahaan!
-Meray khayaal say main nay usay maardiya. -Chalo.
Lincoln.
Suno, aahista chalo.
Octavia, dhiyaan se.
Ya Khuda.
Aisa nahin hosakta.
Murphy?
Woh kahaan hai?
Connor aur Derek ke ilaawa sab baahir jaayein. Foran!
Iss ka kehna hai ke yeh Grounders ke saath tha.
Hum nay isay camp main waapis chupkay say ghusnay ki koshish kartay huay pakra.
Main chupkay say nahin ghus raha tha.
Main Grounders say bach kar bhaag raha tha.
Kisi nay Grounders ko daikha?
Tou phir.
Aye, tumhaara masla kya hai?
Hum nay saaf kaha tha ke kya hoga agar yeh waapis aaya tou.
Nahin. Agar yeh Grounders ke saath tha
tou isay aisi cheezein maaloom hongi jis say hamaari madad hosakti hai.
Hamaari madad? Hum nay isay latkaaya,
hum nay isay nikaala aur ab hum isay maar deingay.
Meray raastay say hat jaao.
Nahin. Finn sahi keh raha hai.
Kahaan say sahi keh raha hai?
Clarke, Charlotte ke baaray main socho.
Main uss ke baaray main soch rahi hoon.
Lekin Charlotte ke saath jo hua, uss main hamaari utni hi ghalti thi, jitni iss ki.
Yeh jhoot nahin bol raha.
Iss ke naakhun nikaal diye gaye hain. Unhon nay iss par tashaddud kiya tha.
Tumhein aur Grounders ko aapas main baat karni chaahiye.
Grounders jaantay hain ke hum jang par utar aaye hain.
Tum nay unhein hamaaray baaray main kya bataaya?
Sab kuch.
Aik dafa yeh behtar hojaaye,
hum pata lagaayeingay ke yeh kya jaanta hai,
aur phir yeh yahaan say chala jaayega, theek hai?
Agar iss nay jaanay say mana kardiya tou?
Phir hum iss ke saath kya kareingay?
Phir hum isay maar deingay.
Hello, Jasper, 15 minute hain tumhaaray paas.
Agar tumhein bhook lagi ho tou.
Shukriya. Abhi aaya.
Tumhaara khaima acha hai.
Kyun naa main kaam ke baad aaon,
pull ke baaray main dobaara sunnay keliye.
Asal main, main baad main masroof honga.
Haan. Theek hai.
Kisi aur din phir.
Phir miltay hain.
Tum mazaaq tou nahin kar rahay?
Mauqa faida uthaanay keliye tha.
Harper? Woh aasaani say mil sakti hai.
Yeh mat kehna ke tum abhi bhi Octavia keliye rukay huay ho.
Mujhay jaana hai.
Jasper, Octavia ke saath kuch nahin honay waala.
Usay apnay Grounders, zinda pasand hain.
Float karke mar jaao, Monty.
Main tumhein sirf sach bata raha hoon.
Nahin. Tum mujhay apna sach bata rahay ho.
Main ab tumhaaray jaisa nahin raha.
Iss ka kya matlab hua?
Iss ka matlab hai ke tum jaltay ho
ke logon ko main kamaal ka lagta hoon aur tumhein bura mehsoos hota hai.
Lekin mujhay bhi lagta hai ke tum kamaal ke ho,
bas mujhay aisa lagnay keliye kisi ko marna zaroori nahin tha.
Pata hai kya?
Yeh mera khaima hai, theek hai na?
Bellamy nay yeh mujhay diya hai
aur agar tumhein iss say koi masla hai...
tou shaayed tumhein sonay keliye koi aur jagaah dhoond laini chaahiye.
Haan shaayed.
-Tou dhoondo. -Dhoond loonga.
Acha hai.
Sorry. Mujhay pata nahin tha ke yahaan koi hai.
Tum theek ho?
Haan.
Ark ka abhi tak koi ata pataa nahin.
Aisa lagta hai jaisay unhon nay apni taraf say band hi kardiya ho.
Hosakta hai solar flares, signal ko rok rahay ho.
Lekin tumhein aisa nahin lagta.
Mujhay aisa lag raha hai ke kuch bura hua hai.
Aisa kuch ziyaada hi horaha hai.
Clarke, ruko.
Mujhay tumhaari ammi ka sunn kar afsos hua.
Ya Khuda, Clarke, tumhaari aankhein.
Clarke!
Clarke kahaan hai?
-Clarke... -Connor?
Ruk nahin raha.
Clarke...
Kya horaha hai?
Kya tum theek ho?
Raven, hum say duur hojaao.
Kya?
Murphy ko yeh log laaye thay.
Murphy, suno.
Meri taraf daikho.
Main chaahti hoon ke tum mujhay sahi say bataao
ke tum Grounders say kaisay bachay thay.
-Kya hua tha? -Mujhay nahin pata.
Main utha aur woh mera pinjra band karna bhool gaye thay.
Wahaan koi bhi nahin tha, tou main bhaag gaya.
Unhon nay tumhein jaanay diya.
Bellamy, peechhay raho.
Kya iss nay tumhaaray saath kuch kiya?
Yeh kya hai?
Hayaatyaati jang.
Tum Grounders ka pull keliye intiqaam lenay ka intizaar kar rahay thay.
Yeh hi hai. Murphy unn ka hathiyaar hai.
Kya yeh tumhaara badla hai,
hamein maarnay main Grounders ki madad karna?
Main iss baaray main nahin jaanta tha. Main qasam khaata hoon.
Jhoot bolna band karo!
Woh kab aarahay hain?
Murphy, socho, theek hai na?
Tum hamein kya kaam ki baat bata saktay ho?
Kya tum nay kuch suna tha?
Woh berehem hain...
sangdil hain.
Tum berehmi daikhna chaahtay ho?
Nahin.
Yeh jo bhi cheez hai,
yeh chhoonay say phailti hai.
Clarke?
Finn, tumhein yahaan nahin hona chaahiye.
Kisi ko bhi nahin hona chaahiye.
Main nay suna ke tum bimaar ho.
Clarke, yeh kya hai?
Mujhay nahin pata.
Kisi tarah ka hemorrhagic bukhaar.
Hamein bas isay roknay ki zaroorat hai iss say pehlay ke...
Aye, mujhay haath mat lagaao. Tum bimaar hosaktay ho.
Foran apnay haath dhow.
Isay kya horaha hai?
Pata nahin.
Kya yeh...
Yeh mar chuka hai.
Yeh lou. Sharaab. Apnay haath laao.
Hum kya karein?
Quarantine.
Jinhon nay bhi Murphy ko haath lagaaya tha unn sab ko jama karo.
Unhein yahaan laao.
Aur woh har koi, jinhein unhon nay haath lagaaya tha?
Hamein kahin se tou shuruaat karni hogi.
Connor, tumhaaray saath kon tha jab tumhein yeh mila tha?
Usay andar kon laaya tha? Socho.
Wahaan pehli Octavia thi.
Uff.
Uff, tum nay mujhay dara diya.
Tum kaisi ho?
Achi hoon. Baahir niklo.
Tum nay kal Murphy ko haath lagaaya tha?
Kya?
Kya tum nay kal Murphy ko haath lagaaya tha?
Pata nahin. Shaayed. Kyun?
Grounders nay usay yahaan aik virus ke saath bhaija tha,
hamein bimaar karnay keliye.
Derek abhi abhi uss say mar gaya.
Tumhaaray boyfriend ki kitaab keliye aik aur nishaan.
Utho. Clarke ko tumhein daikhna hoga.
Acha. Hogaya.
Kisi tarah ki sujan ya kahin say khoon nikaltay huay nahin dikh raha.
Tou tum keh rahi ho ke yeh bimaar nahin hai?
Main yeh keh rahi hoon ke koi masla dikh nahin raha,
lekin yeh badal sakta hai.
Hamein isay yahaan rakhna hoga.
Hargiz nahin. Iss jagaah ko daikho.
Yeh yahaan reh kar hi bimaar hojaayegi.
Kya tum iss bimaari ko phailnay say rokna chaahtay ho ya nahin?
Daikho. Main isay teesray level main rakhoongi,
unn logon ke saath jin main filhaal koi masla nahin dikh raha.
Isay yahaan say chupkay say
bhaagnay naa dainay ka raasta samajhlo.
Bhaar main jaao, Clarke.
Main tumhein bata doongi agar iss ki haalat badli tou.
Octavia, ruko.
Main chaahti hoon ke tum dobaara chupkay say bhaag jaao.
Lincoln?
Lincoln.
Tum jaantay thay.
Main nay tumhein yahaan say nikaalnay ki koshish ki.
Tum nay phool nahin daikha?
Daikha main nay...
tumhaaray logon nay jis bacchay ko hamein bimaar karnay keliye bhaija tha,
uss ke mujhay milnay say pehlay.
Log mar rahay hain, Lincoln.
Clarke nay mujhay yahaan ilaaj ka pata lagaanay keliye bhaija hai.
Koi ilaaj nahin hai.
Tou tum bas meray logon ko marnay dainay waalay ho?
Tum mujhay marnay dainay waalay thay?
Bimaari jaldi say chali jaati hai.
Kuch logon ko bimaari lag hi nahin sakti.
Hum jang ke maidaan ko thora halka karnay keliye istimaal kartay hain.
Mujhay hairat nahin horahi ke tum mazboot waalon main say ho.
Jang ka maidaan?
Woh subha sawairay hamla kareingay.
Tumhein meri unhein bachaanay main madad karni hogi.
Main nahin kar sakta. Main ne koshish ki thi.
Meray logon ko lagta hai ke main ab aik gaddaar hoon.
Pull ki wajaah say?
Tum bas aman qaaem karnay ki koshish kar rahay thay.
Pull ki baat nahin hai.
Meri wajaah say?
Uss say ab koi farq nahin parta.
Main jaa raha hoon, Octavia, abhi.
Main chaahta hoon ke tum meray saath aao.
Aur kahaan jaayeingay?
Samandar say mashriq ki jaanib. Phir usay paar kar ke
aik jargaah hai, Woods ke haleef.
Woh hamein lejaayeingay.
Main apnay bhai ka qatal nahin honay desakti.
Tum ab iss sab ko roknay keliye kuch bhi nahin kar sakti.
Main unhein khabardaar kar sakti hoon.
Octavia, woh tumhein maar deingay.
Agar tum wahaan suraj tulu ke waqt hui...
Nahin hongi. Bas meray liye yahaan intizaar karna.
Main tumhaaray saath chaloongi.
Acha. Show khatam.
Apni jagaahon par waapis jaao.
Tumhaaray paas khaana aur paani kaafi hain?
Haan. Kuch dawaayyaan miljaayein tou acha hoga.
Main daikhta hoon main kya kar sakta hoon.
Octavia, tum theek ho?
Bellamy, ruko. Woh yahaan nahin hai.
Main nay usay Lincoln say milnay keliye bhaija hai.
Daikho. Agar koi ilaaj hai, tou uss ke paas hoga.
Main nay tumhein nahin bataaya
kyunkay main jaanti thi ke tum usay jaanay nahin dogay.
Agar usay kuch bhi hota hai...
meray aur tumhaaray beech maslay honay waalay hain.
Bellamy...
Bellamy!
Meray raastay say hato.
Yaar, tumhaari aankhein.
Koi isay haath mat lagaana!
Dropship main jaao. Foran!
Suno. Tum theek ho?
Ya Khuda. Ya Khuda. Mujh par hai.
Duur hato! Duur hato! Duur hato!
Sukoon rakho.
Yeh bandooq neechay karo!
Neechay karo isay!
Grounders bilkul yehi chaahtay hain.
Tum logon ko dikh nahin raha?
Unhein hamein maarna nahin hoga
agar hum pehlay hi aik doosray ko maar daitay hain.
Unhein hamein maarna hi nahin parega agar hum sab bimaar hogaye.
Foran dropship main jaao!
Zaahir si baat bol raha hoon...
lekin tumhaara quarantine kaam nahin kar raha.
Finn. Usay haath mat lagaao!
Mujhay jaanay dou. Main theek hoon.
Nahin, tum theek nahin ho.
Octavia, ilaaj ke saath waapis aayegi.
Koi ilaaj nahin hai.
Lekin Grounders, maarnay keliye bimaari ka istimaal nahin kartay.
Sach main?
Yeh unhein bataao.
Main nay tumhein uss Grounder say dobaara milnay ke baaray main khabardaar kiya tha.
Acha? Khair, mujhay bhi tumhein khabardaar karna hai.
Grounders aarahay hain...
aur woh subha sawairay hamla karnay waalay hain.
Chalo.
Main tumhein Clarke ko dropship main pohnchaanay main madad karti hoon.
Tum subah tak kitni goliyaan bana sakti ho?
Mujhay tumhein yahaan aanay say roknay keliye kya karna hoga?
Behtar hojaao.
Agar yeh abhi tak bimaar nahin hua
tou ab shaayed yeh hoga bhi nahin, meri tarah.
Yeh lou. Yeh meri chaadar lesakti hai.
Lincoln nay tumhein aur kya bataaya?
Virus ziyaada dair tak nahin chalta.
Yeh sach hai.
Main behtar mehsoos kar raha hoon.
Unhein paani peetay rehnay ki zaroorat hai.
Tumhein paani peetay rehnay ki zaroorat hai.
Acha. Unhein bhi.
Please?
Koi baat nahin. Main daikhti hoon.
Bas aaraam karo.
Main tumhaari madad karta hoon.
Tum logon ko khud ko bachaanay ki zaroorat hai.
Camp chhor kar chalay jaao bas.
Jo bhi thora bohot sehetmand ho usay apnay saath lejaao.
Agar tumhein aisa lagta hai ke aisa mumkin bhi hai...
tou tum mujhay achay say nahin jaanti.
Main tumhein jaanti hoon.
Daikho, iss hisaab say, jab Grounders yahaan pohncheingay,
koi bhi larnay keliye bacha nahin hoga.
Woh yehi chaahtay hain.
Phir hum unn ki raftaar kam kareingay.
Aik clip main 5 hain. Chalo.
Hamein inn bandooqon ko deewaar tak pohnchaana hai.
Sirf 5 kyun?
Hamaaray paas gunpowder khatam horaha hai.
Hum tou gaye.
Daikho. Fikar mat karo. Main tumhein sambhaal loonga.
Tumhein kuch kehna hai?
Suno, dono, dhiyaan dou. Abhi tak hum acha kar rahay hain.
Hum subah tak jitnay round kar sakein utnay karnay hongay.
Koi faida nahin hoga agar koi goli chalaanay waala hi nahin bachega.
Hamein aik bomb banaanay keliye kya chaahiye hoga?
Woh tou dhamaakay par hai ke dhamaaka kitna bara hai.
Pull par dhamaakay keliye?
Tum kya keh rahay ho?
Murphy nay kaha tha ke uss nay pull paar kiya tha
Grounder ke camp say yahaan waapis aanay keliye.
Jaana pehchaana sunaayi daita hai?
Haan. Tou kya?
Tou bimaari taizi say sahi horahi hai. Woh abhi say behtar horaha hai.
Pull par dhamaaka karnay say hamla nahin rukega
lekin hamla jitni dair say hoga...
hum main say utnay ziyaada log lar sakeingay.
Agar Murphy sach bhi keh raha hai. Aur jo ke bilkul bhi pakka nahin.
Uss pull ko nuclear ki jang main
aur 97 saal mausam badla tou bhi kuch nahin hua.
Woh mujh say nahin bach sakega.
Please mujhay mat urra daina.
Acha. Tum andar aasaktay ho.
Pyaara hai.
Sukoon rakho. Isay accelerant ki zaroorat hai...
Gunpowder.
Hydrazine ka dabba.
Gunpowder ko hydrazine ke aas paas daalo...
Beech main nishaana lagaao.
Inaam jeeto.
Yeh hamaara baqya gunpowder hai.
Aur goliyaan nahin bana sakeingi.
Aaj raat hamein aik bomb ki zaroorat hai.
Hum goliyon ki fikar, kal kar saktay hain.
Agar hum nay yeh kiya aur hum kaamyaab nahin huay...
tou hum sab kal mar chukay hongay.
Phir chalo pakka karein ke hum kaamyaab hon.
Hifaazat keliye, hamein kam az kam 20 feet duur hona hoga,
nishaana lagaanay keliye.
Koi masla nahin.
Tum main say bomb lagaanay kon jaayega?
Main.
Tum bandooq nahin uthaa saktay, lekin logon ko dhamaakay say urranay main
tumhein koi masla nahin?
Hum aik pull ko urra rahay hain.
Uss par koi log nahin hongay.
Finn, hamaaray paas aik bomb hai.
Hum uss say jitnay log maar sakein utnay maarnay hongay.
Lekin woh nahin jaantay ke hamaaray paas sirf aik bomb hai.
Agar hamaaray paas aik hi hota tou hum usay pull par kyun zaaya kartay?
Main maayoosi ki baat kar raha hoon.
Taaqat ke zaryay aman haasil karna.
Taaqat honay ka dikhaawa karna, tumhaara matlab hai.
Haan.
Jin aadmiyon nay A-bomb banaaya tha,
unhein bhi laga tha ke woh aman qaaem karnay waalay log hain.
Unn ka kya hua?
Kisi cheez ko haath mat lagaao.
Aur kon nishaana laga sakta hai?
Fikarmandi keliye shukriya.
Daikh laina ke bomb 10 minute main jaanay keliye tayyaar ho.
Jasper, idhar aao.
Hello. Tum chaahtay ho ke main dobaara tumhaaray saath pull par chaloon?
Main chaahta hoon ke tum nishaana lo.
Haan. Main yeh kar sakta hoon.
Tumhaaray paas kaam nahin hai karnay ko?
Agar tumhaara nishaana chook gaya...
agar woh pull dhamaakay say naa phata...
hum sab mar jaayeingay.
Tum samajh gaye?
Suno, main kyun?
Mera matlab hai, tumhaaray paas 20 aur log hain.
Main woh waahid hoon jo bimaar nahin hai, hai na?
Haan.
Nishaana naa chookay.
Bellamy! Nahin!
Peechhay hato. Nishaana lagaao.
Finn ko dhoondo. Jaao.
Wahaan kharay mat raho. Usay dropship main pohnchaao.
-Suno, Murphy... -Haan?
Clarke ka kehna hai ke aisa ho tou usay aik taraf paltaao.
Paltaata hoon.
Chalo. Chalo. Palto.
Tum theek ho. Tum theek ho. Theek hai na?
Main tumhein sambhaal loonga. Acha, bas saans lou.
Bas saans lou. Theek hai.
Meri baat suno. Tum aur main theek hain.
Theek hai. Bas saans lou.
Behtar hai.
Main nay tumhaaray galay main rassi baandhi thi.
Tum meri madad kyun kar rahay ho?
Raat gayi, baat gayi.
Bell? Nahin.
Jagaah dou. Isay litaao.
Aray nahin. Bell...
Baray bhai.
Mujhay dar lag raha hai.
Main tumhein kuch nahin honay doongi.
Main waada karti hoon.
Main nay tum say yehi kaha tha jis din tum paida hui thi.
Main jaanti hoon.
Tum mujhay yeh taqreeban 1000 dafa bata chukay ho.
Mujhay khushi hai ke tum yahaan ho.
Filhaal bas aaraam karo, theek hai?
-Suno, Finn... -Woh yahaan nahin hai.
Monty, Raven kahaan hai?
Woh thori dair pehlay gayi thi.
Bomb.
Woh usay khud laga rahi hai.
Tum aana chaahtay ho?
Tum apnay naye doston say kyun nahin poochhtay?
Jasper, chalo.
Shukkar Khuda ka.
Yeh lou.
Mujh say duur hato.
Bellamy, tum bimaar ho, theek hai na?
Main bas tumhaari madad karnay ki koshish kar raha hoon.
Yeh lou.
Jab main behtar hota hoon, agar tum tab bhi yahaan huay...
Suno. Main sambhaal loongi.
Haan.
Yeh lou.
Tum behtar mehsoos kar rahi ho?
Haan.
Acha hai.
Tum nay Octavia ko daikha hai?
Woh poori raat jaag kar logon ki madad kar rahi thi.
Murphy nay uss say aaraam karnay ko kaha.
Mujh say ab yeh mat kehna ke tum uss par bharosa karti ho.
Bharosa? Nahin.
Main doosray mauqay dainay main yaqeen rakhti hoon lekin.
Taqreeban subah hochuki hai.
Sab ko andar leletay hain.
Agar hum darwaazay band kardein tou shaayed Grounders ko lagega
ke hum ghar par nahin hain.
Har koi bimaar nahin hai.
Murda honay say bimaar hona behtar hai.
Tumhein nahin lagta ke Jasper aur Finn kaam poora kar paayeingay?
Kya tumhein lagta hai?
Main sab ko andar laati hoon.
Shukkar Khuda ka.
Itna aasaan hai. Tum yeh kar sakti ho.
Tum nay suna?
Jang shuru honay ki aawaaz.
Jahaan say jang shuru honay ki aawaaz aarahi hai, hum wahaan jaa rahay hain?
Mujhay iss plan say nafrat horahi hai.
Raven!
Woh abhi bhi bomb laga rahi hai.
Suno, Finn, ruko. Nahin. Woh yeh kar legi.
Nahin.
Raven wahaan say foran niklo!
Nishaana lagaanay ki tayyaari karo.
Raven!
Chalo. Chalo.
-Bomb tayyaar hai kya? -Haan.
Nishaana lagaao, Jasper! Nishaana lagaao! Nishaana lagaao!
Abay yaar. Abay yaar.
Tum isay nishaana lagaana kehtay ho?
Monty? Pichhli dafa ittefaaq say nishaana laga tha.
-Main ghabra gaya tha. -Tou kya?
Tum nay phir bhi nishaana laga liya, hai na?
Dou dafa.
-Kitnay rounds hain? -3.
Tum yeh karlogay.
Abay yaar.
Chalo.
Tum nay suna nahin, main nay kaha ke tum yeh karlogay.
Unhon nay kar dikhaaya.
Main maut ban chuka hoon, dunya ko tabaah karnay waala.
Oppenheimer nay kaha hai.
Jis aadmi nay pehla...
Main jaanta hoon Oppenheimer kon hai.
Hamein hamlay ko rokna tha.
Daikho. Itna kuch hai jo tum nahin samajhti.
Pahaar waalay aadmi, woh aayeingay. Aur hum sab ko maar daaleingay.
Hamein yahaan say nikalna hoga, hamaaray paas jab tak mauqa hai.
Pahaar waalay aadmi?
Tumhaara matlab hai, tumhaari kitaab main jo tasweerein hain, woh?
Haan.
Ab chalo.
Hamein andhaira honay say pehlay bohot duur tak jaana hai.
Main tumhaaray saath nahin aarahi.
Tum yahaan mar jaaogi.
Shaayed.
Kyun?
Tum nay abhi abhi kaha. Yeh meray log hain.
Mujhay maaf kardo.
Alvida, Lincoln.
Woh rahay! Woh hain! Darwaazay kholo!
Khushi say phhool mat jaana.
Yeh behtar hoti jaa rahi hai.
Tum nay meri jaan bachaayi.
Bachaani naa parti agar tum bomb lekar naa gayi hoti.
-Tum hichkichaaye thay. -Kya?
Jab Bellamy nay poochha tha, ke bomb kon lekar jaayega...
tum hichkichaaye thay.
Log aisa hi kartay hain, jab woh uss cheez ke baaray main faisla kar rahay hotay hain
jo unhein dhamaakay say urra sakti hai, hai na?
Jab Clarke gir rahi thi, tum tab hichkichaaye nahin thay.
Tum jaantay thay ke usay virus hai,
lekin tum nay usay phir bhi pakar liya.
-Raven... -Tum hichkichaaye nahin thay.
Raven, main tum say pyaar karta hoon.
Uss tarah nahin jaisay main chaahti hoon ke koi mujhay pyaar karay.
Uss tarah nahin jis tarah tum Clarke say pyaar kartay ho.
Sab khatam, Finn.
Tum deewaar say baahir ho, bandooq ke baghair.
14 qabrein.
Hamein Murphy ke baaray main baat karni hogi.
Woh pull ke baaray main sahi tha.
Daikheingay.
Octavia ka kehna hai ke pahaar waalay aadmi aag bagola hain,
iss ka jo bhi matlab hai.
Main kahoongi iss ka matlab hai ke hamaaray bas main jitna hai,
hamein utnay sipaahi ko laanay ki zaroorat hai.
Tou kya, ab hum Pardon Power hain?
Cheezein chalaana mushkil hai.
14.
Raat gayi, baat gayi.